31980R3478
L 363/82
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3478/80 НА КОМИСИЯТА
от 30 декември 1980 година
за изменение на различни регламенти в сектора на семената в резултат на присъединяването на Гърция
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Акта за присъединяване на Гърция (1), и по-специално член 146, параграф 2 от него,
като има предвид, че по силата на член 22 от Акта за присъединяване на Гърция промените към актовете, посочени в приложение II към споменатия акт, трябва да бъдат извършени в съответствие с насоките, посочени във въпросното приложение;
като има предвид, че са необходими също промени по отношение на актовете, приети след подписване на Договора за присъединяване, валидността на който се простира отвъд 1 януари 1981 година;
като има предвид, че в сектора на семената е необходимо да се добавят някои изрази на гръцки език в Регламент (ЕИО) № 1445/76 на Комисията от 22 юни 1976 г. за определяне на различните сортове на Lolium perenne L. (2), последно изменен с Регламент (ЕИО) № 1501/80 (3), и в Регламент (ЕИО) № 1119/79 на Комисията от 6 юни 1979 г. относно установяване на специални разпоредби за прилагането на системата от вносни лицензии за семена (4), изменен с Регламент (ЕИО) № 1516/79 (5),
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1445/76 се изменя, както следва:
1.
В заглавието на приложение I се добавят следните изрази:
„Ποικιλίαι μακρόβιοι, όψιμοι ή ημιόψιμοι“.
2.
В заглавието на приложение II се добавят следните изрази:
„Ποικιλίαι βραχύβιοι, ημιόψιμοι, ημιπρώιμοι“.
Член 2
В член 6, параграф 2 от Регламент (ЕИО) № 1119/79 се добавят следните изрази:
„Εισαγωγή στα πλαίσια ενός συμβολαίου πολλαπλασιασμού“.
Член 3
Настоящият регламент влиза в сила на 1 януари 1981 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 декември 1980 година.